Eräs suuri filosofi sanoi, että maailma on kuin kirja,
ja ne, jotka eivät matkusta, lukevat siitä vain yhden sivun.
On sanottava,
että olen lukenut muutamia sivuja enkä ole kovin ihastunut kirjaan.
En pidä matkustamisesta, ja siihen on useita syitä.
En viihdy -
kylmässä säässä.
Avantouintia alastomana?
- Kyllä. - Kuulostaa mahtavalta.
Entä liiallinen kuumuus? En pidä siitäkään.
En liiku noin nopeasti.
- Olen 75-vuotias. - Haluatko apua?
En, osaan kyllä.
Minun on kuitenkin ehkä aika laajentaa maailmankuvaani.
Voi luoja.
Työnsin käteni ensimmäistä kertaa norsun ahteriin.
On hienoa,
että voin yöpyä uskomattoman hienoissa hotelleissa.
Johan nyt. Tämä on vaikuttavaa.
Olen kuitenkin luvannut tutustua myös ympäristöön.
- Varo, mihin astut. - Todellakin.
- Kaunis vuori. - Se on tulivuori.
Tulivuoriko?
Olen vältellyt tätä maailmaa koko elämäni.
Sadie.
Voi luoja.
Pelkkä selviytyminenkin olisi hienoa.
Viimeinen kerta, kun juon viisi vodkapaukkua suomalaisen kanssa.
On hienoa päästä näkemään Venetsia.
Olen nimittäin kuullut, että kaikkien pitäisi nähdä se ennen kuolemaansa.
Piristävä ajatus, vai mitä?
Olen siis täällä.
VENETSIA
Venetsia on täynnä kulttuuria ja historiaa.
Se on valittu usein maailman kauneimmaksi kaupungiksi.
Tämä kohde kutsuu tutkimusmatkalle.
En kuitenkaan ole tottunut tutkimusmatkailija,
joten saatan olla huonosti varustautunut.
Miten pääsen kaupunkiin?
- Buongiorno, Eugene! - Buongiorno!
Come stai?
Tämä vintagealus on venetsialainen vesitaksi.
Kiitos.
Sitä ohjaa paikallisoppaani, osa-aikainen neulemalli Enrico.
Hän vie minut hotellille.
ITALIA
Venetsia on rakennettu yli sadan pienen saaren päälle.
VENETSIA - VENETSIAN LAGUUNI
Vaikuttava laguuni on nimetty maailmanperintökohteeksi.
Tämä on Venetsia. Onpa kaunista.
Kaupunki rakennettiin 800-luvulla.
Kahdeksansataaluvulla?
Kaupunki on yli tuhatvuotias.
Se oli aikoinaan kauppaimperiumin vilkas keskus -
ja Euroopan rikkain metropoli.
Nyt kaupungissa vierailee vuosittain yli viisi miljoonaa turistia.
Voisiko tämä olla kohde...
VENETSIA
...jossa en huolestuisi mistään?
Venetsia on rakennettu paaluille.
Paaluilleko?
Kyllä vain.
Ei sittenkään.
Miten suurta painoa ne kestävät?
Vajoamista tapahtuu hieman. Se on ongelma koko alueella.
Kiinnostavaa on, että kaupunkia rakennettaessa -
merenpinta oli puolitoista tai kaksi metriä nykyistä matalammalla.
Selvä.
Perustukset alkavat rapistua, ja merenpinta nousee.
Hyvä tietää, että voin vain levätä, rentoutua ja...
Varokaa.
Valmistautukaa kaulan katkeamiseen.
Sillat ovat pelottavia. Taas yksi.
On oltava jatkuvasti tarkkana...
Päätä on varottava. Alas.
...sillä Venetsian-matka voi loppua näyttävästi.
Onko pää yhä kiinni ruumiissani? Hyvä.
Saavuimme vihdoin.
Olet perillä. Tämä on Gritti Palace.
Se on kaunis.
Venetsian ylellisimpiin kuuluva -
Gritti Palace -hotelli tarjoaa väliaikaisen kodin -
kuninkaallisille, miljonääreille ja Hollywood-tähdille.
Tuolla terassilla on juotava cappuccinot.
Ja minullekin.
Kiitos.
Miten jaksan tätä luksusta?
Huomenta, hra Levy.
- Tervetuloa Grittiin. - Kiitos.
- Hauska tavata. - Samoin.
Olen johtaja Paolo Lorenzoni, ja tässä on Carlotta.
Tervetuloa Gritti Palaceen.
Täällä on hyvin kaunista.
Tänne astuessaan tietää, ettei ole enää Kansasissa.
Kyllä. Hienoa.
Gritti on Venetsian vanhin palatsi.
Nimi Gritti on peräisin doge Andrea Grittiltä.
- Oliko Venetsiassa doge? - Kyllä. Hän oli hallitsija.
No jopas.
Hän ei näytä kovin onnelliselta hallitsijalta.
Kutsumme tuollaisia hapannaamoiksi.
Muotokuvassa kannattaisi hymyillä.
Sillä voisi luoda myönteistä tunnelmaa.
Näytän sinulle kirjastomme.
Hapan doge seuraa,
kun Grittin VIP-vieraat kirjautuvat hotelliin.
Tämä kirja on kallisarvoinen. Kutsumme sitä kultaiseksi kirjaksi.
Tässä on Ernest Hemingwayn allekirjoitus.
"Ernest..."
- Hemingway. - "...Hemingway."
- On myös... - Johan nyt.
- "Liberace." - Heinäkuun 19. päivä.
Hän piirsi kynttelikön...
Flyygelin päälle.
Jotta kaikki tietäisivät, että hän on varmasti Liberace.
Tämä kirja on todellinen "kuka kukin on".
Tässä on Charlie Chaplin.
Kaikki ovat merkkihenkilöitä.
"Prinsessa Margaret." Kirjoittiko hän vain "Margaret"?
- Vain "Margaret". - Aivan.
Oletko varma, että se on hän?
- Toivon niin. - Selvä.
Toivottavasti minun vierailuni -
ei laske tasoa.
Minua ei tosin pyydetty kirjoittamaan kirjaan.
Se merkitsee paljon.
Huomaan, että joillakin sivuilla on tahroja.
Ne näyttävät Bellinin roiskeilta.
Ei ollenkaan. Kirjan vauriot ovat veden aiheuttamia.
Pudottiko joku kirjan veteen?
Ei. Merenpinta oli korkealla, ja vettä tuli sisään.
Johan nyt.
Kun vesi on korkealla, sitä tulee hotelliin.
- Kyllä vain. - Aivan.
Saavatko asiakkaat alennusta...
- Eivät ollenkaan. Hinta nousee. - ...kun alakerrassa tulvii?
Maksavatko he enemmän?
Kyllä. Se on uudenlainen kokemus.
Sellaista kokemusta ei saa muissa hotelleissa.
Onneksi huoneeni on ensimmäisessä kerroksessa.
Peukut pystyyn,
etteivät sukkani ajelehdi vedessä, kun herään huomenna.
Voi sentään.
Mitä pidät huoneesta?
Se on kaunis.
Tämä huone on täynnä historiaa ja taidetta.
Kaikki stukot ja freskot ovat alkuperäisiä.
Kaikki on aidosti venetsialaista.
Tämä on puhdasta kultaa.
- Onko? - Lehtikultaa. Kyllä vain.
Nämä on tehty Venetsiassa.
- Kyllä. - Eikä muualla?
Ehdottomasti ei.
Johan nyt.
- Tuoli on varmasti kallis. - Todellakin.
- Vai mitä? - Niin on.
Voisin käyttää pientä kynsiviilaani ja alkaa -
rapsuttaa pintaa.
Olen mukavuusalueeni ulkopuolella.
Aitoa lehtikultaa huonekaluissa?
Tämä on paluu vanhaan maailmaan.
Tämä on 1600-luvulta.
- Eikä! - Kyllä vain.
Hyvin arvokas.
Kyllä vain. Huonekalut ovat vanhempia kuin Yhdysvallat.
Tottuisinko tällaiseen vaurauteen?
Ehkäpä.
Yleensä viettäisin loppupäivän -
ja loppuloman tässä sviitissä.
Pidän nimittäin mukavuuksista.
Tiedän, että maailmassa on paljon nähtävää,
mutta lähteminen hotellista tutkimusmatkalle -
vieraaseen paikkaan, jota en tunne entuudestaan,
aiheuttaa minulle ahdistusta. Uskon niin. Kyllä vain.
Tiedän kuitenkin sisimmässäni, että on nähtävä muutakin kuin ruokalista.
Minun on voitettava jännitys -
ja lähdettävä tapojeni vastaisesti seikkailemaan Venetsiaan.
- Monica? - Kyllä.
- Hauska tavata. - Samoin.
Haluatko juotavaa?
Ehdottomasti.
Paikallinen ruokatoimittaja Monica -
on suostunut auttamaan minua. Hän haluaa aloittaa lounaalla.
Paras tapa tutustua kaupunkiin -
on ruokien kokeileminen.
Tämä yli tuhatvuotinen tasavalta on saanut -
vaikutteita eri puolilta maailmaa.
Ruoka on siis hyvin erilaista kuin muualla Italiassa.
Kun turistit tulevat Venetsiaan,
odottavatko he syövänsä elämänsä parhaan pitsan?
Varmaankin.
He pettyvät, koska pitsa ei ole Venetsialaista.
Se on peräisin Napolista.
Venetsiassa on risottoa, kalaruokia ja pastaa.
Ne ovat venetsialaisen keittiön perusta.
Onpa vilkasta.
Niin. Kerroin esitteleväni Venetsian elämää.
Tässä on paikallinen kalakauppias.
Kala on täällä maan parasta, koska se on joka päivä tuoretta.
Täällä on kalaa, vihanneksia ja kakkuja. Venetsia on ruokakaupunki.
Tämä on kuin musiikkia korvilleni.
Tämä on bacaro, krouvi.
Tyypillinen venetsialainen ravintola.
Tämä on yksi kaupungin vanhimmista viinibaareista.
Alan pitää tästä.
Saat myös kuuluisia cicchetti-maistiaisia, joita näkyy tuossa.
Cicchetti.
Alkuperä on latinan sanassa ciccus. Se tarkoittaa pientä.
Selvä.
"Pieni" ei ole sana, jolla halusin kuvailla lounastamme.
- Sopiiko? Oletko nälkäinen? - Olen...
Tuota noin. Sanotaan, että olen aika perhanan nälkäinen.
Onneksi cicchetti ei tarkoita vain yhtä -
vaan monta pikkupurtavaa.
Otetaan pari cicchettiä.
Ne tarjoillaan perinteisesti viinin kera.
Tämä on Raboso-viiniä.
Olisi töykeää olla kunnioittamatta perinnettä.
Huomaa, että se on kylmää.
Tämä on hyvin raikasta.
Niin on. Älä kuitenkaan anna sen hämätä. Tämä on 13-prosenttista, joten tarvitaan...
Tämän kanssa on syötävä monta voileipää.
Tarvitaan monta cicchettiä.
Monican viinivalinta saa minut rentoutumaan ennen lounasta.
Kunpa voisin sanoa samaa pikkupurtavasta.
Baccalá on ehdoton valinta.
- Se on kuivattua turskaa. - Onko?
On. Kuivaan kalaan lisätään kosteutta liottamalla sitä raikkaassa vedessä,
joka vaihdetaan 72 tunnin välein.
- Vai niin. - Sitten se keitetään ja...
- Keitetään? - Kyllä.
Kertomasi ei kiihota ruokahaluani.
Pidät tästä varmasti.
- Varmasti. Kokeillaan. - Pidät siitä kyllä.
Se on miedompaa kuin luulisi.
Oikein hyvää.
Odotitko jotain tällaista?
En. Odotin kissanruokaa. Tämä on kuitenkin -
itse asiassa herkullista.
Tämä vastaa käsitystä hyvin syömisestä.
- Aivan. - Tiedäthän?
Herkullisia pikku makupaloja, hyvää viiniä -
ja rentoa oleilua.
- Venetsialainen tapa. - Aivan.
Lihoisin kovasti.
Painaisin noin 120 kiloa. Ja olisin humalassa.
Venetsiassa on kuusi aluetta.
Kaikki tarjoavat monipuolisesti kulinaarisia nautintoja ja makuja.
Monica poikkeaa tutuilta poluilta ja vie minut Cannaregion alueelle.
Tämä on ainoa kosher-leipomo -
Venetsian provinssissa, ja provinssi on melko suuri.
Vaikka olemme Italiassa...
- Niin. - ...juutalainen deli on paras.
Aivan.
- Johan nyt. - Monia näistä leivonnaisista -
saa vain täältä eikä mistään muualta koko maailmassa.
"Bisse" on tyypillinen paikallinen keksi.
- Pidän tästä jo nyt. - Tiedän sen.
Hyvä on. Jatka.
"Impada" on mantelitäytteinen leivonnainen.
Se tulee varmaankin Espanjan juutalaisyhteisöstä.
Juutalaisia alkoi tulla Venetsiaan eri puolilta Eurooppaa -
jo 1200-luvulla.
Tämä on tärkeä maailmanhistoriallinen kohde.
Tämä oli nimittäin maailman ensimmäinen juutalaisgetto.
Miksi Venetsiaan rakennettiin juutalaisgetto?
Vuonna 1516 Venetsian kaupunki päätti,
että yhteisön oli hyvä asua samalla alueella.
Heidät eristettiin vähitellen ensimmäistä kertaa historiassa.
Juutalaiset eristettiin muista yhteisöistä.
Siksi sana "getto" on hyvin negatiivisesti ladattu.
Eristäminen jatkui yli 250 vuotta...
Tässä on yksi porteista.
Se suljettiin ulkonaliikkumiskiellon alkaessa. Kukaan ei voinut kulkea tästä.
...ranskalaisten valloitukseen saakka vuonna 1797.
Napoleon päätti avata portit, ei siksi, että olisi pitänyt juutalaisista,
vaan siksi, että hän piti heidän rahoistaan.
Eli -
Napoleon oli yksi paremmista antisemiiteistä.
Sillä on minulle merkitystä, koska olen itse juutalainen.
Poikkesimme tietenkin tutuilta reiteiltä.
Mietin, olisinko käynyt paikassa, ellen tekisi tätä ohjelmaa?
Ehkä en olisi.
En nimittäin yleensä tee tällaista matkoilla.
Tämä teki minuun vaikutuksen.
Syy voisi olla Rabosossa.
Tämä taisi kuitenkin tehdä minuun oikeasti vaikutuksen.
Historiantäyteistä iltapäivää seuraa -
runsaskalorinen ilta.
Opin, miten paikalliset asukkaat syövät.
Nyt on aika selvittää, miten Venetsian kuninkaalliset syövät.
Syön kuin doge, mutta hymy huulillani.
Varmistaakseen, että nautin kokemuksesta täydellisesti,
Gritti on valinnut korkeatasoisen tarjoilijan huolehtimaan minusta.
Maurizio, näytät Hollywood-tähdeltä.
- No jopas. - Jos olisin näyttänyt tuolta,
urastani olisi tullut aivan erilainen.
Illan ruokalistan teema on selkeästi venetsialainen:
gondolinmuotoisia ravioleja.
Voi pojat, miten hyvää.
Turskaa, cannellinipapukastiketta ja mustaa tryffeliä.
Olen innoissani, koska ruoka on erinomaista.
Aterian päättää sikarinmuotoinen jälkiruoka.
Sikari liittyy ystäväämme Hemingwayhin.
Hän poltti sikaria tässä pöydässä.
- Onko tämä Ernest Hemingwayn pöytä? - On.
Johan nyt, kirjoitusinspiraatio yllätti minut.
Lisukkeena on jotain hyvin rikkaille makuhermoille.
Ne ovat kultalehtiä. Ne voi syödä.
- Syödä? - Niin.
Ymmärrän 24 karamellin syömisen,
mutta 24 karaatin kulta on eri juttu.
Tämä on järjettömän hyvää.
Todella hyvää.
Voitteko uskoa?
Vietin yhden illan tässä ylellisessä paikassa -
ja pääsin jo kullan makuun.
Joudunko pulaan lentokentän turvatarkastuksessa...
- Ei huolta. - ...koska söin...
- Se ei ole... - ...tämän?
Heräsin upeaan Venetsian auringonnousuun.
Olen iloinen, sillä vesi on yhä siellä, minne jätin sen.
Tiiviisti hotellin ulkopuolella.
On siis aika nousta, pukeutua ja tilata jotain huonepalvelusta.
Hyvää huomenta, hra Levy. Miten voit tänään?
Hyvin, Maurizio.
Matkustan, jotta voisin yöpyä tällaisissa hotelleissa.
Mikä on päivän ohjelma?
Enpä tiedä.
Jos saisin itse valita,
istuisin vain tässä pari tuntia -
- ja nauttisin. - Vapaapäivästä.
Joisin ehkä kahvin tai pari.
Mitä sinä ehdotat?
Sinun kannattaisi eksyä aitoon Venetsiaan.
- Eksyä aitoon Venetsiaan? - Eksyä.
- Niin. - Kuljeskella ja eksyä.
Ei ole minun tapaistani.
Mikä on paras tapa eksyä Venetsiassa?
Nähtävästi se on matka -
kaupungin kuuluisimmalla kulkuvälineellä,
gondolilla.
Niitä alettiin käyttää täällä yli 900 vuotta sitten.
Kuvittelen, että väylät näyttivät hieman erilaisilta kuin nyt.
Näen tuolla bussiveneitä,
kuriiriveneitä ja takseja.
Vesiliikennettä on paljon.
Jos ei uskalla, ei voi voittaa.
- Hei. - Hei.
Tule istumaan.
Mennään.
Täytyy sanoa, että gondolieeri...
- Mikä sinun nimesi on? - Alessandro.
...Alessandrolla ei ole vain kaupungin hienoimmat hiukset.
Tämä on pääkanava. Canale Grande.
- On ruuhka-aika. - Aivan.
Alessandro osaa myös väistellä muuta liikennettä.
Kauanko olet tehnyt tätä?
Kolmekymmentä vuotta.
Aloitin isäni kanssa noin 13-vuotiaana.
- Oliko hän gondolieeri? - Oli.
Isäni, isoisäni ja isoisoisäni olivat.
Poikani yrittää opetella gondolieerin ammattia.
Se on todellinen perheen perinne.
- Niin. - Olen siitä hyvin ylpeä.
Uskomatonta.
Etäännymme Venetsian pääkanavasta.
Noin on parempi.
- Olet nyt oikea gondolieeri. - Aivan.
Tutustun kaupunkiin -
kuten Alessandron esi-isät vuosia sitten.
Pikkuväylillä on hyvin hiljaista.
- Niin on. - Kuuntele.
On hiljaista -
ja tyyntä.
Täällä on historiaa.
Tämä on oikeastaan ihanaa.
Vesiväylien sokkelo -
saa minut täysin eksyksiin, ja pidän tästä kovasti.
Maurizio olisi ylpeä.
Varo päätäsi.
Hattuako?
Eikä. Tai sitäkin.
Uskomatonta, miten kauan gondolieerin ammatti -
on periytynyt Venetsiassa sukupolvelta toiselle.
Alessandro kertoo kuitenkin, että täällä on vieläkin vanhempia -
ja harvinaisempia perheyrityksiä.
Yritän olla oikea tutkimusmatkailija.
- Hei. - Hei.
- Saanko tulla sisään? - Tervetuloa.
Tartun Alessandron vinkkiin ja tapaan Eleonoran. Hän on käsityöläinen.
Tässä ovat kaksoissiskoni Sara...
- Hauska tavata. - ...ja äitini Sabrina.
Hauska tavata.
Perhe tuottaa lehtikultaa Venetsian hienoimmille käsityöläisille -
ja hotellin omituiselle keittiömestarille.
Ihmisen hiuksia ohuemmat arkit valmistetaan täysin käsin -
ja puhaltaen.
Voisin olla hyvä tässä.
Olen hengittänyt koko elämäni.
Puhalla keskelle.
Puhalla.
Puhalsit liikaa.
Tässä arkissa on jotain vikaa.
Tai ehkä syy on pöydässä. Onko pöytäsi samanlainen?
On. Katso.
Tämän tarkasti suunnitellun tuotteen valmistuksesta vastaa -
käsityömestari Marino.
Ciao, papà.
- Buongiorno. - Buongiorno.
Hän on Eleonoran isä.
Mitä täällä tapahtuu?
Isäni Marino on Italian ja Euroopan viimeinen kullantakoja.
Selvä.
Verstaalle tullessani en tiennyt, mitä ajatella.
Näen, että siinä on pehmuste.
Muovin sisällä on kultaa. Katso.
Kulta-arkit ovat muovin sisällä.
Hän hakkasi sitä äsken lekalla -
tuijottaen ikkunasta ulos.
Miksi hän ei katso, mihin lyö?
Hänen sormensa ovat hyvin lähellä lekaa.
- Aivan. Viisi kertaa. - Onko hän lyönyt sormeensa viisi kertaa?
Minä sanoisin jo yhdestä kerrasta,
että voisin alkaa myydä kenkiä.
Montako kertaa hän...
Lyökö hän sitä sata kertaa?
Kolmekymmentätuhatta kertaa.
Lyökö hän 30 000 kertaa?
Kyllä. Tuotantotapamme on peräisin 1600-luvulta.
Testamenttaako hän käsivartensa tieteelle?
Sinä?
- Kokeilenko? - Ota se. Kyllä.
Ei voi olla totta.
Voi luoja! Tämä painaa tuhat kiloa.
En pysty tähän yhdellä kädellä.
Kyse ei ole voimasta vaan tekniikasta.
Tämä ammatti on ollut olemassa satoja vuosia.
Se on siirtynyt sukupolvelta toiselle.
Se on kiehtovaa.
Pilaanko kullan?
Et.
Marino ei todellakaan tarvitse tällaista oppipoikaa.
Tätä perinnettä on parasta vaalia perheen sisällä.
Tämä on aikamoista.
On toinen aamuni -
Gritti Palacen upeassa loistossa.
Johtaja hra Lorenzoni -
pyysi minut mukaansa hotellin pyhimpään käytävään.
Haluaisin näyttää tämän vesiväreillä toteutetun kunniagallerian.
Ajatus siitä oli minun.
Nämä ovat hienoja.
Ne on toteutettu kauniisti.
Kunniagalleria esittelee hotellin tunnetuimmat vieraat -
yli 70 vuoden ajalta.
Tässä ovat Greta Garbo,
- Humphrey Bogart ja Monacon Grace. - Aivan.
Seinälle on tullut tänä aamuna yksi uusi taulu.
Kukas se siinä.
Se on Eugene Levy.
Tuo on hieno yksityiskohta.
Toivon sen olevan.
Nämä henkilöt eivät valitettavasti -
ole enää elossa.
Valitsit sanasi hyvin.
Kaikki ovat kuolleita.
Tämä on hieno ele.
Kaunis ja pelottava.
Ehkä tämä on enne jostain ikävästä tapahtumasta.
Kiitos, hra Lorenzoni.
- Tämä oli ilo. - Kiitos. Niin.
Vakuutukseni ei taida kattaa matkustamista kirouksen alaisena,
mutta uhmaan vaaraa, sillä hyväksyin gondolieeriystäväni kutsun.
Alessandro odottaa kaupungin toisella puolella.
Venetsia näyttää upealta auringossa.
Kun kulkee kanavia pitkin,
alkaa tuntea itsensä vähitellen paikalliseksi.
Voisin olla matkalla töihin.
Voisin olla matkalla hakemaan maitokannun.
Tuntuu ihmeelliseltä, että Venetsiassa tehdään töitä.
Kyse ei ole vain turistien huviajeluista.
Yritystoiminta jatkuu. Ihmiset ansaitsevat elantonsa.
Kaupunki on elävä.
Tämä gondolien korjaustelakka perustettiin 1500-luvulla.
Sen nimi on Squero, ja se on yksi Venetsian vanhimmista.
Alessandro.
- Buongiorno. - Kaikki hyvin?
- On. - Täällä -
Alessandron gondoli on juuri käynyt vuosihuollossa.
Valmisteluja.
- Laskemme sen pian vesille. - Selvä.
Hän haluaa esitellä minulle hyvin erityisen henkilön.
Tässä on poikani Samuel.
Hei.
Samuel, tuleeko sinusta isääsi parempi gondolieeri?
Tulee.
- Uskotko niin? - Tietenkin.
Hän muistuttaa poikaani.
Hänellä on itseluottamusta.
- Aivan. - Hienoa.
Saatko tämän gondolin,
- kun isäsi jää eläkkeelle? - Kyllä vain.
Tämä on kaunis taideteos.
- Tässä on veneen nimi. - Katso.
Roberta on vaimoni.
Tuossa on Alex.
Tässä on Samuel.
Ja Nicole, pieni tyttäreni.
Tuleeko lapsia lisää?
Tilaa ei ole jäljellä...
- Tila loppui. - Niin.
Kiiltävien gondolien valmistus on todellinen kutsumusammatti.
Venetsialainen käsityöläinen valmistaa yhden sellaisen 500 tunnissa.
Lopputuotteen arvo on 50 000 dollaria.
On siis merkittävää, että Samuel saa sen perintönä.
Onko hienoa tehdä töitä pojan kanssa?
- Oikein hienoa. - Tiedän sen.
- Aivan. - Pidin siitä itsekin.
- Piditkö? - Kokemus on hyvä.
Kaikki isät eivät...
- Niin. - ...pääse tekemään töitä lapsiensa kanssa.
Se on totta. Aivan.
Alessandro,
päästän sinut valmistelemaan gondolin,
koska se on laskettava vesille ennen auringonlaskua.
Aivan.
Isä ja poika tekevät töitä yhdessä.
Se on molempien kutsumus.
Se on mahtavaa.
Sain itse työskennellä seitsemän vuotta poikani kanssa.
Opin vähitellen perääntymään ja päästämään hänet tekemään.
Olen varma, että Alessandro kokee saman -
jossain vaiheessa.
"Ei tarvitse enää opettaa hänelle mitään.
Hän saa tehdä sen.
Otan askeleen taaksepäin, ja hän saa hoitaa perheyritystä."
Gondoli voidaan vihdoin laskea vesille,
ja Alessandro perääntyy -
ja luovuttaa paikkansa Samuelille.
- Eikö se osu suoraan... - Aivan.
...seinään?
Kanaalin leveys on 11 metriä.
- Samoin gondolin. - Niin.
Jännittää kovasti.
En tajunnut ennen tätä matkaa,
että vaikka kaupunki on vanha, se on hyvin eloisa.
Kappas vain.
Perheet ovat nimittäin pitäneet tämän kaupungin elossa.
Perheet ovat saaneet historian elämään -
tekemällä työtään ja jatkamalla samaa ammattia -
sukupolvesta toiseen.
Venetsia on hurmannut minut täysin.
Olen poikennut turistien perinteisiltä reiteiltä -
ja nähnyt sen paikallisten näkökulmasta.
Heidän ruokansa, historiansa ja perinteensä.
Se kosketti minua oikeasti.
En ole ennen matkustanut tällä tavalla.
Enkä olisi tutustunut tällaisiin asioihin.
Tiedättekö, mikä on minulle tärkeintä, kun tulen uuteen paikkaan?
Se oli ennen hotelli, ja hotelli on yhä tärkeä.
On hauska viettää aikaa hotellilla,
mutta en olisi tutustunut kaupungin erityispiirteisiin.
En olisi tutustunut kaupunkiin, vaikka se on tärkeää.
Uskon siis, että tämä tekee minulle hyvää.
Tekstitys: Liisa Sippola